**II 1 – Italijanščina, 7. RAZRED**

**7. TEDEN (4. 5. – 8. 5. 2020)**

Pozdravljeni,

upam, da ste preživeli lepe počitnice, da ste se oddahnili od šole in da boste polni zagona vstopili v nov, že sedmi teden pouka na daljavo.

Verjetno ste že zasledili, da se v letošnjem šolskem letu skoraj zagotovo ne bomo več videli v šoli, ampak bomo pouk zaključili od doma.

V tednu pred počitnicami ste reševali pisno preverjanje znanja. Šlo vam je kar dobro, povprečno število točk je bilo 54,8 (84,35%), to predstavlja oceno 4.

Težave ste imeli pri:

- zapis števil z besedo – dvojni soglasniki (npr. DICIA**SS**E**TT**E)

- samostalnik (spol, število) – prepoznavanje spola in števila po končnici samostalnika

- množina samostalnikov, ki se končajo na –CA, - GA, -CO

- določni člen (samostalniki, ki se začnejo na samoglasnik)

- pri zadnji nalogi sem preverila, če znate pridobljeno znanje uporabiti in samostojno zapisati povedi. Ta naloga in tudi vse druge naloge v preverjanju so vzete iz dodatnih vaj iz priročnika za učitelje (priloga učbenika Amici d'Italia 1) – vaje so namenjene posameznim enotam v učbeniku in se držijo obravnavane snovi.

Kot dodatek vam pošiljam povzetek za spol in število samostalnika ter določni člen.

Da bo ocenjevanje pošteno do vseh učencev v skupini, sem se odločila, da bo v pisni obliki, zelo podobno preverjanju (enak tip nalog).

Ocenjevanje boste dobili po elektronski pošti že ta teden v torek, 5. 5. 2020. To pa ne pomeni, da mi morate rešeno preverjanje poslati isti dan, ampak najkasneje do nedelje, 10. 5. 2020. Za reševanje bi moralo biti 45 minut dovolj, ni pa nič narobe, če porabite več časa. Sklepam, da v tem tednu še nimate ocenjevanj (potekala naj bi v tednu od 11. 5. naprej) in menim, da je boljše, da ocenjevanje pri italijanščini opravite čim prej in se nato posvetite ostalim predmetom.

**ČE SE KDO NE STRINJA, DA SE OCENJEVANJE IZPELJE ŽE V TEM TEDNU, NAJ ME OBVESTI PO ELEKTRONSKI POŠTI** **nina.martelanc@os-franaerjavca.si****. OCENJEVANJE BO PRESTAVLJENO NA DRUG DATUM, ČE SE S PREDLAGANIM NE STRINJA POLOVICA UČENCEV V SKUPINI.**

**Prosim, da nalog ne rešujete s svinčnikom!**

Ko test rešite, ga poslikajte/poskenirajte in mi ga po elektronski pošti **obvezno** pošljite v pregled **najkasneje do nedelje, 10. 5. 2020.**

Ko prejmem rešena ocenjevanja znanja od vseh učencev v skupini (13 vas je), vam bom oceno, popravke in komentar poslala po elektronski pošti.

V tednu od 11. 5. 2020 nadaljujemo z jemanjem nove snovi (enota 3 v učbeniku), tako da boste pri italijanščini aktivni tudi po pridobljeni pisni oceni, bo pa ta snov ocenjena v naslednjem šolskem letu.

Še vedno velja, da me v primeru dodatnih vprašanj lahko kontaktirate preko elektronske pošte: nina.martelanc@os-franaerjavca.si .

Tisti, ki **ste se strinjali**, da vam oceno od tekmovanja iz bralne značke vpišem v redovalnico, pričakujte, da bo ocena vpisana do 15. 5. 2020.

ZLATO priznanje – ocena 5

SREBRNO priznanje – ocena 4

Priznanje za SODELOVANJE – ocena 3

Če komu še nisem sporočila rezultata, naj me opomni preko elektronske pošte.

Ostanite zdravi.

Lep pozdrav,

Nina Martelanc

**SPOL IN ŠTEVILO SAMOSTALNIKA**

Če želimo samostalniku določiti spol in število, se moramo osredotočiti na končnico.

Končnica –O je značilna za ednino moškega spola.

Končnica –A je značilna za ednino ženskega spola.

Končnico –E imajo samostalniki ženskega in moškega spola ednine ter samostalniki ženskega spola množine, kar pomeni, da moramo biti pri takih samostalnikih še bolj pozorni.

moški spol ednina množina

 GATT**O** GATT**I**

 RAGAZZ**O** RAGAZZ**I**

 CAN**E** CAN**I**

 MES**E** MES**I**

ženski spol GATT**A** GATT**E**

 RAGAZZ**A** RAGAZZ**E**

 MADR**E** MADR**I**

 INSEGNANT**E** INSEGNANT**I**

Pri tvorjenju množine veljajo pravila:

moški spol -O 🢣 -I -E 🢣 -I

ženski spol -A 🢣 -E -E 🢣 -I

**POSEBNOSTI**

* če se samostalnik konča na poudarjen samoglasnik (-è, -à, -ù), je množina enaka ednini (samo določni člen spremenimo).

IL CAFF**È** – I CAFF**È** L'UNIVERSITÀ – LE UNIVERSITÀ

* če se samostalnik konča na -CA ali -GA, v množini dodamo -H-

LA MUC**CA** – LE MUC**CHE** LA STRE**GA** – LE STRE**GHE**

* če se samostalnik konča na -CO ali -GO imamo dve možnosti:

L'AMI**CO** – GLI AMI**CI** LO PSICOLO**GO** – GLI PSICOLO**GI**

IL BAN**CO** – I BAN**CHI** IL DIALO**GO** – I DIALO**GHI**

\* pri nekaterih samostalnikih dodamo h, pri nekaterih ne. Pri tistih na –GO velja, da samostalniki, ki označujejo osebe (večinoma poklici, ki se v slovenščini končajo na -log) h-ja ne dodajamo. Za samostalnike na -CO ni fiksnega pravila, zato se moramo take samostalnike naučiti na pamet.

* Če se samostalnik moškega spola konča na –IO in je I poudarjen, imamo v množini dva I

LO Z**I**O – GLI ZII

* Če se samostalnik moškega spola konča na –IO in I ni poudarjen, v množini odstranimo O

IL DIZIONARIO – I DIZIONARI L'ARMADIO – GLI ARMADI

* Če se samostalnik konča na soglasnik, ima v množini enako obliko

IL BAR – I BAR LO SPORT – GLI SPORT

LO YACHT – GLI YACHT L'HOBBY – GLI HOBBY

**DOLOČNI ČLEN (articolo determinativo)**

Samostalniki moškega spola imajo v ednini določni člen **IL**, **LO** ali **L’**, v množini pa **I** ali **GLI**. Samostalniki ženskega spola imajo v ednini določni člen **LA** ali **L’**, v množini pa **LE**.

**moški spol**

**singolare plurale**

il ragazo i ragazzi IL 🢣 I

l’albero gli alberi L’ 🢣 GLI

lo studente, lo zio gli studenti, gli zii LO 🢣 GLI

**IL** stoji pred večino samostalnikov moškega spola.

**L’** stoji pred samostalnikom, ki se začne na samoglasnik (a, e, i, o, u) ali na h-.

**LO** stoji pred samostalniki, ki se začnejo na:

pn-, ps-, gn-, x-, y-, z- A

s+soglasnik (s impura) PN- Y- E

 PS- Z- I L'

LO

GN- S+soglasnikO

 X- U

**ženski spol**

**singolare plurale**

la ragazza le ragazze LA 🢣 LE

l’isola le isole L’ 🢣 LE

**LA** stoji pred večino samostalnikov ženskega spola.

**L’** stoji pred samostalnikom, ki se začne na samoglasnik (a, e, i, o, u). A

 E

 I L’

 O

 U